Mladá Viedeň

Mladá Viedeň (po nemecky Jung(-)Wien)  bola skupina viedenských spisovateľov a básnikov z konca 19. a začiatku 20. storočia, ktorej vedúcou osobnosťou bol Hermann Bahr. 

Skupina vznikla roku 1891 po Bahrovom návrate do Viedne, kde sústredil okolo seba mladých autorov ako Hugo von Hofmannsthal, Arthur Schnitzler a Felix Salten. Miestom stretnutí skupiny sa stala kaviareň Griensteidl (Café Griensteidl). Bahr pôsobil súčasne ako mentor a ako sprostredkovateľ zahraničnej literatúry. Svoje kontakty s vydavateľstvami a časopismi využíval na podporu mladých, neznámych autorov. Dôležitým nástrojom skupiny bol tiež Bahrov týždenník Die Zeit (vychádzal v r. 1894 až 1904).

Skupina podstatne ovplyvnila vznik a vývoj literárnej moderny v Rakúsku a nemecky hovoriacich oblastiach.

Kratšiu dobu v skupine pôsobil aj Karl Kraus. Podstatne ovplyvnení touto skupinou boli známi autori začiatku 20. storočia ako napríklad Robert Musil, Joseph Roth a Ödön von Horváth.

Členovia, prípadne umelci spolupracujúci so skupinou
 Peter Altenberg
 Leopold von Andrian
 Raoul Auernheimer
 Hermann Bahr
 Richard Beer-Hofmann
 Hugo von Hofmannsthal
 Karl Kraus
 Felix Salten
 Arthur Schnitzler

 Externé odkazy 
 Jung-Wien
 Jung-Wien

Kategória:Literatúra v Rakúsku